หุ้นเช้า15พ.ย.ปิดลบ6.35จุด
ดัชนีหุ้นไทยเช้า15พ.ย.ปิดที่ 1,012.51 จุด ลดลง 6.35 จุด หรือ 0.62% มูลค่าการซื้อขาย 15,426.01 ล้านบาท
15 พ.ย. 2553

ดัชนีหุ้นไทยเช้า15พ.ย.ปิดที่ 1,012.51 จุด ลดลง 6.35 จุด หรือ 0.62% มูลค่าการซื้อขาย 15,426.01 ล้านบาท 
ดัชนีตลาดหลักทรัพย์แห่งประเทศไทย เคลื่อนไหวอยู่ในแดนลบตลอดการซื้อขายในช่วงเช้าของวันที่ 15 พ.ย. โดยไหลลงไปลึกสุดที่ 1,009.12 จุด และปิดตลาดในภาคเช้าที่ 1,012.51 จุด ลดลง 6.35 จุด หรือ 0.62% มูลค่าการซื้อขาย 15,426.01 ล้านบาท 
นักวิเคราะห์ บริษัทหลักทรัพย์ (บล.) ยูโอบี เคย์ เฮียน ระบุว่า ตลาดหุ้นไทยแกว่งตัวอยู่ในกรอบจำกัด โดยมีปัจจัยจากตลาดต่างประเทศเป็นตัวกดดัน โดยเฉพาะราคาน้ำมันดิบในตลาดโลกที่ปรับลดลงค่อนข้างมาก จากความกังวลเรื่องแนวโน้มการปรับขึ้นดอกเบี้ยของประเทศจีน ขณะที่ตลาดหุ้นในภูมิภาค เคลื่อนไหวอย่างไร้ทิศทาง 
ด้าน บล.ฟินันเซีย ไซรัส ประเมินว่า แม้ว่านักลงทุนต่างประเทศจะเริ่มมียอดขายสุทธิ แต่แรงซื้อจากการลงทุนในกองทุนประหยัดภาษี ทั้ง LTF และ RMF ก็น่าจะมีเข้ามาเสริมแทนได้ ทำให้คาดว่า ดัชนีตลาดหลักทรัพย์มีโอกาสที่จะดีดกลับขึ้นมาได้